ભારતમાં બિહાર,રાજસ્થાન, મહારાષ્ટ્રમાં જૈન સમાજનો સૌથી વધુ પ્રભાવ જોવા મળે છે. ગુજરાતમાં છઠ્ઠી સદીમાં ચૌલુક્ય અને ચાવડા રાજવીઓના સમયમાં જૈન મંદિરો-તીર્થો શોધાયાંનું અનુમાન છે. ધીરેધીરે તીર્થ સ્થાનો-દેરાસરો બંધાતાં ગયાં. ગુજરાતમાં ૧૩મી સદીમાં ઉત્તર ગુજરાત જૈન સમાજના મુખ્ય સેન્ટર તરીકે ઉભરી આવ્યું હતું. હાલ ગુજરાતમાં પાલીતાણા, ગિરનાર, મહુડી, કચ્છમાં માંડવી જેવાં જૈન સમાજનાં મુખ્ય સ્થળો તરીકે ખ્યાત છે. સામાજિક સેવા ને શૈક્ષણિક ક્ષેત્રની સંસ્થાઓના વિકાસ માટે જૈન સમાજના દાતાઓનું મોટું યોગદાન રહ્યું છે. એક અંદાજ મુજબ ભારતમાં જૈન સમાજ સંચાલિત ૧૪પ હોસ્પિટલ, ૧ર૦૦ જેટલી શાળા-કૉલેજો, ૧૪૦૦ એનિમલ વેલ્ફેર ટ્રસ્ટ, ૩૬૦૦ જેટલી સ્વૈચ્છિક સંસ્થાઓ કાર્યરત છે. ભારતમાં હાલ પપ૦૦ જેટલાં જૈન મુનિઓ અને ર૩૦૦૦ હજાર જેટલાં જૈન સાધ્વીજીઓ જૈન ધર્મના સિદ્ધાંતોને સમાજ સુધી પહોંચાડી રહ્યાં છે. મંદિરોની વાત કરવામાં આવે તો આશરે ૧૬૦૦૦ જૈન મંદિરો ને આશરે બે લાખ જેટલી પ્રતિમાઓ છે.